Ársfundur Veiðimálastofnunar hefst nú síðdegis á Hótel Natura í Reykjavík . Í ársskýrslu Sigurðar Guðjónssonar forstjóra gerir hann meðal annars að umtalsefni mikilvægi stangveiði í ám og vötnum hér á landi og efnahagsleg áhrif hennar . „ Stangveiði í ám og vötnum landsins er grundvöllur mikilvægrar atvinnugreinar . Hún hefur mikil efnahagsleg áhrif í samfélaginu og er veltan þar tæpir 20 milljarðar á ári . Þar af eru hátt á annan milljarð beinar tekjur veiðifélaga . Nýting veiðihlunninda er því ein af stærstu búgreinum landsins og afar mikilvæg fyrir búsetu víða í sveitum landsins . “ Þá segir að um þriðjungur þjóðarinnar stundi stangveiði sem sýnir að um mjög vinsæla tómstundaiðju er að ræða . „ Sá árangur sem náðst hefur í veiðinýtingu , arðsemi veiða og stöðu fiskistofna hér á landi hefur vakið athygli á alþjóðavettvangi . Arðsemi af hverjum veiddum fiski er óvíða meiri . Skiptir þar sköpum að nýting í stangveiði er byggð á félaglegum grunni sem er nátengd vaxandi ferðaþjónustu í dreifðum byggðum landsins . Í fiskrækt og fiskeldi eru einnig fólgin mikil tækifæri og þegar hafa þar skapast mörg atvinnutækifæri , “ segir Sigurður Guðjónsson . Hægt er að lesa ársskýrslu Veiðimálastofnunar í heild sinni á vef stofnunarinnar .